12 



(se Tavle 3) er hyppigst buskformet, de underste Grene ligge 

 henad Jorden og ere rodslaaende (se Fig. 46); men den kan 

 dog til Tider blive et ret højt Træ med tyk Stamme. Alminde- 

 lig, dels plantet dels vild, ser man endvidere den smukke 

 Kokospalme, der med sin slanke Stamme rager op over 

 den lavere Skov (se Tavle 4); den svajer frem og tilbage i 

 Passaten, og Stammerne ere ofte stærkt bøjede bort i den 



Fig. 2. Hippomane Mancinella L. 

 Fritstaaende Træ i nogen Afstand fra Kysten. Kratbevoxede Bakker 

 og Mount Eagle i Baggrunden. (Efter Fotografi af F. Børgesen.) 



fremherskende Vinds Retning. Sjældnere optræder Ghryso- 

 balanus Icaco L. , en omtrent mandshøj Busk med glatte, 

 glinsende, mørkegrønne, noget opadrettede Blade ; den fandtes 

 i Mængde i Blomst og Frugt ved Sandy Point. 



Endnu maa nævnes et Par fra Asien indførte Træer, 

 der hist og her tindes indblandede i Strandskovene, nemlig 

 Thespesia populnea Cav. og Terminalia Catappa L. ; den 

 sidste udmærket ved sin elegante, etageformede Væxt (Fig. 3). 



